Agrupació del Bestiari Festiu i Popular de Catalunya

Recollida de joguines per part de l'Àliga i el Lleó de Barcelona
2019-11-28 10:00 - 2020-01-03 19:00 (UTC+1) | Plaça de les Beates, 2, Barcelona, Barcelona, 08010, Espanya
Fins al divendres 3 de gener, l'Àliga i el Lleó de Barcelona estaran recollint joguines a la Casa dels Entremesos pels infants que més les necessiten. Faran de patges reials. Totes les persones interessades a col·laborar poden portar llibres infantils i joguines noves a la plaça de les Beates número 2, sempre que no siguin ni bèl·liques ni sexistes.

L'horari de la Casa dels Entremesos és: de dimarts a dissabte, de 10 a 13 i de 16 a 19 h; diumenges i festius d’11 a 14 h i dilluns tancat.

Panera de cap d'any del Drac de Granollers per recollir fons pel 30è aniversari
2019-12-10 08:00 - 2019-12-30 21:00 | Carrer Prat de la Riba, 77, Granollers, Barcelona, 08401, Espanya
Ara que s'acosten les festes de Nadal i cap d'any, el Drac de Granollers ha preparat una panera amb productes locals per recaptar fons pel 30è aniversari d'aquesta figura de bestiari que se celebrarà durant el 2020.

Cada butlleta costa 1 € i el premi de la panera inclou: un sopar per a dues persones a la pizzeria Arcobaleno de Granollers, un esmorzar a la cafeteria La Löla, 20 € de descompte en productes ecològics de l'Hort de Can Tabaquet, 5 € de descompte a la perruqueria Mamis&Kids, productes de diversos comerços de la ciutat i articles de marxandatge de colles com els Blancs i Blaus de Granollers, els Gegants i el Drac.

El número premiat coincidirà amb el de la Grossa de Cap d'Any.

Visites guiades sobre la història de les bèsties de l'església de Valls
2019-12-14 17:00 - 2020-01-03 20:00 | plaça de l'Església, 1, Valls, Tarragona, 43800, Espanya
Aquestes vacances de Nadal la ciutat de Valls ha preparat una activitat per conèixer més a fons la història de les bèsties i els animals de l'Església de Sant Joan. Àngel Gasol serà l'encarregat d'explicar el significat de les pintures i escultures zoomòrfiques que es poden trobar en aquest temple. Per assistir a les visites guiades cal inscriure's prèviament al Centre Cívic (carrer de Sant Pere, 2) a partir del 9 de desembre. L'activitat costa 1 €.

Dies i horaris de les visites guiades:

Dissabte 14 de desembre: una visita es farà a les 17 h i l'altra a les 18.30 h.

Dissabte 21 de desembre: visita a les 17 h i a les 18.30 h.

Divendres 27 de desembre: la primera visita començarà a les 17 h i la segona a les 18.30 h.

Divendres 3 de gener: visita a les 17 h i a les 18.30 h.

(Foto: Església de Sant Joan / Font: Parròquia de Sant Joan de Valls)
